2008D0855 — FI — 26.01.2012 — 007.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 3 päivänä marraskuuta 2008, eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa (tiedoksiannettu numerolla K(2008) 6349) (ETA:n kannalta merkityksellinen teksti) (2008/855/EY) (EYV L 302, 13.11.2008, p.19)

Muutettu:









▼B

KOMISSION PÄÄTÖS,

tehty 3 päivänä marraskuuta 2008,

eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa

(tiedoksiannettu numerolla K(2008) 6349)

(ETA:n kannalta merkityksellinen teksti)

(2008/855/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Bulgarian ja Romanian liittymisasiakirjan ja erityisesti sen 42 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY ( 1 ) ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY ( 2 ) ja erityisesti sen 10 artiklan 4 kohdan, sekä katsoo seuraavaa: (1) Yhteisön toimenpiteistä klassisen sikaruton torjumiseksi 23 päivänä lokakuuta 2001 annetussa neuvoston direktiivissä 2001/89/EY ( 3 ) vahvistetaan yhteisön vähimmäistoimenpiteet kyseisen taudin torjumiseksi. Siinä säädetään toimenpiteistä, jotka on toteutettava klassisen sikaruton taudinpurkauksen yhteydessä. Näihin toimenpiteisiin sisältyvät jäsenvaltioiden suunnitelmat, jotka koskevat klassisen sikaruton hävittämistä luonnonvaraisista sioista sekä luonnonvaraisten sikojen hätärokotuksia tietyin edellytyksin. (2) Komissio teki 24 päivänä marraskuuta 2006 eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa koskevan päätöksen 2006/805/EY ( 4 ) näissä jäsenvaltioissa esiintyneiden sikaruton taudinpurkausten vuoksi. Päätöksessä vahvistetaan klassisen sikaruton torjuntatoimenpiteet niiden jäsenvaltioiden alueilla, joilla tautia esiintyy luonnonvaraisissa sioissa, jotta estetään taudin leviäminen yhteisön muille alueille. (3) Kyseisiä jäsenvaltioita vaaditaan toteuttamaan asianmukaiset toimenpiteet klassisen sikaruton leviämisen estämiseksi. Sen vuoksi ne toimittivat komissiolle tautia koskevat hävittämis- ja hätärokotussuunnitelmat tarvittavista toimenpiteistä, joilla tauti saadaan hävitettyä suunnitelmissa mainituilta alueilta, joilla tartuntoja esiintyy, ja joita on sovellettava kyseisillä alueilla sijaitsevilla sikatiloilla. (4) Jäsenvaltioissa ja niiden alueilla on erilaisia klassisen sikaruton epidemiologisia tilanteita. Yhteisön lainsäädännön selkeyttämiseksi on sen vuoksi aiheellista säätää kolmesta erillisestä alueiden luettelosta kunkin alueen epidemiologisen tilanteen mukaan. (5) Yleisenä sääntönä on, että koska elävien sikojen siirtäminen alueilta, joilla tautia esiintyy, aiheuttaa suuremman riskin kuin lihan, raakalihavalmisteiden ja lihavalmisteiden siirtäminen, elävien sikojen siirtäminen asianomaisista jäsenvaltioista olisi kiellettävä. (6) Tartunnan saaneista eläimistä peräisin oleva siemenneste, munasolut ja alkiot voivat edistää klassista sikaruttoa aiheuttavan viruksen leviämistä. Jotta estetään klassisen sikaruton leviäminen yhteisön muille aluille, on aiheellista kieltää siemennesteen, munasolujen ja alkioiden lähettäminen tämän päätöksen liitteessä luetelluilta alueilta. (7) Näistä kolmesta luettelosta ensimmäisessä olisi esitettävä ne jäsenvaltiot ja alueet, joilla klassisen sikaruton epidemiologinen tilanne on suotuisin, ja sen vuoksi yleisestä kiellosta poiketen eläviä sikoja voidaan lähettää muille rajoitetuille alueille, tietyt suojatoimenpiteet huomioon ottaen. Lisäksi näillä alueilla sijaitsevilta tiloilta voidaan lähettää muihin jäsenvaltioihin tuoretta sianlihaa ja sianlihasta koostuvia tai sitä sisältäviä raakalihavalmisteita ja lihavalmisteita. (8) Tiettyjä alueita, joilla klassista sikaruttoa esiintyy luonnonvaraisissa sioissa, jakavat valtioiden rajat, ja niihin sisältyy siis kahden jäsenvaltion toisiinsa rajoittuvia alueita. Olisikin säädettävä taudinvalvontatoimenpiteistä, jotka liittyvät elävien sikojen lähettämistä koskeviin rajoituksiin kahdessa eri jäsenvaltiossa sijaitsevilla toisiinsa rajoittuvilla alueilla, joilla tautia esiintyy. (9) Kun otetaan huomioon epidemiologinen tilanne tietyillä Unkarin ja Slovakian alueilla, on aiheellista sisällyttää ne tähän ensimmäiseen alueiden luetteloon. (10) Toisessa luettelossa olisi esitettävä alueet, joilla epidemiologinen tilanne luonnonvaraisessa villisikapopulaatiossa tai sikatiloilla on vähemmän suotuisa satunnaisten taudinpurkausten vuoksi. Näiltä alueilta ei saa lähettää muihin jäsenvaltioihin eläviä sikoja, mutta tiloilta, joita pidetään turvallisina, voidaan lähettää tuoretta sianlihaa ja sianlihasta koostuvia tai sitä sisältäviä raakalihavalmisteita ja lihavalmisteita tietyin lisäsuojatoimenpitein, joista olisi säädettävä tässä päätöksessä. (11) Kolmanteen luetteloon olisi sisällytettävä alueet, joilta ei saa lähettää muihin jäsenvaltioihin eläviä sikoja eikä tuoretta sianlihaa eikä lihavalmisteita. On kuitenkin asianmukaista, että tällaisia sianlihasta koostuvia tai sitä sisältäviä raakalihavalmisteita ja lihavalmisteita voidaan lähettää muihin jäsenvaltioihin, jos ne käsitellään niin, että klassisen sikaruton aiheuttava virus tuhoutuu. (12) Lisäksi on asianmukaista säätää, että tuoreen sianlihan ja sianlihasta koostuvien tai sitä sisältävien raakalihavalmisteiden ja lihavalmisteiden lähettämiseen jäsenvaltioista, joilla on kolmanteen luetteloon sisältyviä alueita, sovelletaan tiettyjä edellytyksiä, jotta estetään klassisen sikaruton leviäminen yhteisön muille alueille. Tällainen sianliha sekä sianlihavalmisteet ja -raakalihavalmisteet olisi merkittävä erityismerkeillä, joita ei voi sekoittaa ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 854/2004 ( 5 ) säädettyyn sianlihan terveysmerkkiin eikä eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 ( 6 ) säädettyyn sianlihan tunnistusmerkkiin. (13) Jos jäsenvaltioon sovelletaan kieltoa, jonka mukaan se ei saa lähettää alueensa tietyistä osista tuoretta sianlihaa ja sianlihasta koostuvia tai sitä sisältäviä raakalihavalmisteita ja lihavalmisteita, olisi säädettävä tietyistä vaatimuksista, erityisesti todistusten antamisesta, jos halutaan lähettää tällaista lihaa, lihavalmisteita tai raakalihavalmisteita kyseisen jäsenvaltion muilta alueilta, joihin kieltoa ei sovelleta, jotta estetään klassisen sikaruton leviäminen yhteisön muille alueille. (14) Päätöstä 2006/805/EY on muutettu monta kertaa. Sen vuoksi on asianmukaista kumota kyseinen päätös ja korvata se tällä päätöksellä. (15) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Aihe ja soveltamisala

Tässä päätöksessä säädetään tietyistä klassisen sikaruton torjuntatoimenpiteistä liitteessä esitetyissä jäsenvaltioissa tai niiden alueilla, jäljempänä ”asianomaiset jäsenvaltiot”.

Sitä sovelletaan rajoittamatta komission hyväksymien klassisen sikaruton hävittämissuunnitelmien ja tautia koskevien hätärokotussuunnitelmien soveltamista.

2 artikla

Kielto lähettää eläviä sikoja liitteessä luetelluilta alueilta muihin jäsenvaltioihin

Asianomaisten jäsenvaltioiden on varmistettava, että eläviä sikoja lähetetään niiden alueelta muihin jäsenvaltioihin vain jos siat tulevat

a) muilta kuin liitteessä luetelluilta alueilta ja

b) tilalta, jonne ei ole tuotu eläviä sikoja liitteessä luetelluilta alueilta lähettämistä välittömästi edeltäneiden 30 päivän aikana.

3 artikla

Liitteessä olevassa I osassa luetelluilta alueilta tulevien elävien sikojen lähetyksiä jäsenvaltioiden välillä koskevat poikkeukset

1. Poiketen siitä, mitä 2 artiklassa säädetään, lähetysjäsenvaltio voi sallia liitteessä olevassa I osassa luetelluilla alueilla sijaitsevilta tiloilta tulevien elävien sikojen lähetykset toiselle jäsenvaltiolle kuuluvilla muilla kyseisessä liitteen osassa luetelluilla alueilla sijaitseville tiloille tai teurastamoihin, jos siat tulevat tiloilta,

a) jonne ei ole tuotu eläviä sikoja lähetyspäivää välittömästi edeltäneiden 30 päivän aikana;

b) joilla virkaeläinlääkäri on tehnyt kliinisen tutkimuksen klassisen sikaruton varalta komission päätöksen 2002/106/EY ( 7 ) liitteessä olevan IV luvun A osassa ja D osan 1, 2 ja 3 kohdassa säädettyjen tarkastus- ja näytteenottomenettelyjen mukaisesti; ja

c) joilla on tehty negatiivisin tuloksin päätöksen 2002/106/EY liitteessä olevan VI luvun C osan mukaiset polymeraasiketjureaktiotestit klassisen sikaruton varalta verinäytteistä, jotka on kerätty lähetettävistä sioista lähetyspäivää välittömästi edeltäneiden seitsemän päivän aikana; tutkittavien sikojen vähimmäismäärän lähetettävien sikojen ryhmässä on oltava riittävä, jotta 5 prosentin esiintyvyys voidaan osoittaa 95 prosentin varmuudella.

Edellä c alakohtaa ei kuitenkaan sovelleta

i) sikoihin, jotka lähetetään suoraan teurastamoon välitöntä teurastusta varten

ii) sikoihin, jotka lähetetään liitteessä olevan I osan luetteloon sisältyvän jäsenvaltion viereiselle alueelle

iii) jos määränpäänä oleva jäsenvaltio antaa siirrolle ennakolta suostumuksensa.

2. Tämän artiklan 1 kohdassa tarkoitettujen sikojen lähettämisen yhteydessä asianomaisten jäsenvaltioiden on varmistettava, että 9 artiklan a alakohdassa tarkoitettu terveystodistus sisältää lisätiedot tämän artiklan 1 kohdassa säädetyn kliinisen tutkimuksen päivämääristä ja tarpeen mukaan testattujen eläinten lukumäärästä sekä polymeraasiketjureaktiotestin tuloksista.

4 artikla

Elävien sikojen siirrot ja kauttakulku asianomaisissa jäsenvaltioissa

1. Asianomaisten jäsenvaltioiden on varmistettava, että eläviä sikoja ei lähetetä liitteessä luetelluilla alueilla sijaitsevilta tiloilta saman jäsenvaltion muille alueille; tämä ei koske

a) sikoja, jotka siirretään suoraan teurastamoon välitöntä teurastusta varten;

b) lähetyksiä tiloilta, i) joilla on tehty negatiivisin tuloksin kliininen tarkastus ja polymeraasiketjureaktiotestejä klassisen sikaruton varalta 3 artiklan 1 kohdan b ja c alakohdan mukaisesti, tai ii) joilla on tehty negatiivisin tuloksin kliininen tarkastus edellyttäen, että määräpaikan toimivaltainen eläinlääkintäviranomainen antaa ennalta hyväksynnän.

2. Asianomaisten jäsenvaltioiden, jotka lähettävät liitteessä olevassa I osassa luetelluilta alueilta sikoja muille kyseisessä liitteen osassa luetelluille alueille, on varmistettava, että sikojen kuljetus tapahtuu ainoastaan pääteitä tai rautateitä pitkin ja sikoja kuljettavia ajoneuvoja pysäyttämättä, sanotun kuitenkaan rajoittamatta neuvoston asetuksen (EY) N:o 1/2005 ( 8 ) soveltamista.

5 artikla

Kielto lähettää sian siemennestettä, munasoluja ja alkioita liitteessä luetelluilta alueilta

Asianomaisten jäsenvaltioiden on varmistettava, että seuraavia ei lähetetä niiden alueelta muiden jäsenvaltioiden alueelle:

a) sikojen siemenneste, paitsi jos se on peräisin karjuista, joita on pidetty neuvoston direktiivin 90/429/ETY ( 9 ) 3 artiklan a alakohdassa tarkoitetulla ja tämän päätöksen liitteessä lueteltujen alueiden ulkopuolella sijaitsevalla hyväksytyllä keinosiemennysasemalla;

b) sikojen munasolut ja alkiot, paitsi jos ne ovat peräisin liitteessä lueteltujen alueiden ulkopuolella sijaitsevalla tilalla pidetyistä sioista.

6 artikla

Tuoreen sianlihan ja tiettyjen raakalihavalmisteiden ja lihavalmisteiden lähettäminen liitteessä olevassa II osassa luetelluilta alueilta

1. Asianomaisten jäsenvaltioiden, joilla on liitteessä olevassa II osassa lueteltuja alueita, on varmistettava, että tuoretta sianlihaa kyseisillä alueilla sijaitsevilta tiloilta ja tästä sianlihasta koostuvia tai sitä sisältäviä raakalihavalmisteita ja lihavalmisteita lähetetään muihin jäsenvaltioihin vain, jos

a) kyseisellä tilalla ei ole rekisteröity klassisen sikaruton tapauksia edeltävien 12 kuukauden aikana ja tila sijaitsee suoja- tai valvontavyöhykkeen ulkopuolella;

b) siat ovat olleet tilalla vähintään 90 päivää eikä tilalle ole tuotu eläviä sikoja teurastamoon lähettämistä välittömästi edeltäneiden 30 päivän aikana;

c) tilalla on tehty vähintään kahdesti vuodessa toimivaltaisen eläinlääkintäviranomaisen suorittama tarkastus, i) jossa noudatetaan päätöksen 2002/106/EY liitteessä olevassa III luvussa säädettyjä ohjeita, ii) johon sisältyy kliininen tutkimus päätöksen 2002/106/EY liitteessä olevan IV luvun A osassa säädettyjen tarkastus- ja näytteenottomenetelmien mukaisesti, iii) jossa tarkastetaan direktiivin 2001/89/EY 15 artiklan 2 kohdan b alakohdan toisen, neljännen, viidennen, kuudennen ja seitsemännen luetelmakohdan säännösten tosiasiallinen soveltaminen;

d) ennen sikojen lähettämistä teurastamoon koskevan luvan antamista virkaeläinlääkäri on tehnyt kliinisen tutkimuksen klassisen sikaruton varalta päätöksen 2002/106/EY liitteessä olevan IV luvun D osan 1, 2 ja 3 kohdassa säädettyjen tarkastus- ja näytteenottomenettelyjen mukaisesti.

2. Jos tila muodostuu kahdesta tai useammasta erillisestä tuotantoyksiköstä, joiden rakenne, koko ja etäisyys toisistaan sekä niissä harjoitettu toiminta ovat sellaisia, että tuotantoyksiköissä on eläimille täysin erilliset sijoitus-, pito- ja ruokintapaikat, toimivaltainen eläinlääkintäviranomainen voi päättää sallia tuoreen sianlihan, raakalihavalmisteiden sekä lihavalmisteiden lähettämisen vain tietyistä tuotantoyksiköistä, jotka täyttävät 6 artiklan 1 kohdan vaatimukset.

7 artikla

Kielto lähettää tuoretta sianlihaa ja tiettyjä raakalihavalmisteita ja lihavalmisteita liitteessä olevassa III osassa luetelluilta alueilta

1. Asianomaisten jäsenvaltioiden, joilla on liitteessä olevassa III osassa lueteltuja alueita, on varmistettava, että muihin jäsenvaltioihin ei lähetetä tuoretta sianlihaa liitteessä olevassa III osassa luetelluilla alueilla sijaitsevilta tiloilta ja tästä sianlihasta koostuvia tai sitä sisältäviä raakalihavalmisteita ja lihavalmisteita ei lähetetä muihin jäsenvaltioihin.

2. Poiketen siitä, mitä 1 artiklassa säädetään, asianomaiset jäsenvaltiot, joilla on liitteessä olevassa III osassa lueteltuja alueita, voivat sallia 1 kohdassa tarkoitetun tuoreen sianlihan sekä sianlihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin, jos

a) valmisteet on saatu ja käsitelty neuvoston direktiivin 2002/99/EY ( 10 ) 4 artiklan 1 kohdan mukaisesti;

b) valmisteille on annettu eläinlääkärintodistus direktiivin 2002/99/EY 5 artiklan mukaisesti; ja

c) valmisteiden mukana on komission asetuksessa (EY) N:o 599/2004 ( 11 ) säädetty asianmukainen yhteisön sisäiseen kauppaan tarkoitettu terveystodistus, jonka II osa on täytettävä seuraavasti: ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyn komission päätöksen 2008/855/EY ( 12 ) mukainen valmiste.

8 artikla

Erityiset terveysmerkit ja todistusvaatimukset tuoreelle lihalle, raakalihavalmisteille ja lihavalmisteille, joihin sovelletaan 7 artiklan 1 kohdassa tarkoitettua kieltoa

Asianomaisten jäsenvaltioiden, joilla on liitteessä olevassa III osassa lueteltuja alueita, on varmistettava, että tuore liha, raakalihavalmisteet ja lihavalmisteet, joihin sovelletaan 7 artiklan 1 kohdassa tarkoitettua kieltoa, merkitään erityisellä terveysmerkillä, joka ei saa olla soikean muotoinen ja jota ei saa sekoittaa

— asetuksen (EY) N:o 853/2004 liitteessä II olevassa I jaksossa säädettyyn sianlihasta koostuvien tai sitä sisältävien raakalihavalmisteiden ja lihavalmisteiden tunnistusmerkkiin, ja

— asetuksen (EY) N:o 854/2004 liitteessä I olevan I jakson III luvussa säädettyyn tuoreen sianlihan terveysmerkkiin.

▼M3

8 a artikla

Tuoreen sianlihan ja siitä koostuvien tai sitä sisältävien raakalihavalmisteiden ja lihavalmisteiden lähettäminen liitteessä olevassa III osassa lueteltujen alueiden ulkopuolisilta alueilta muihin jäsenvaltioihin

1. Jäsenvaltiot, joilla on tämän päätöksen liitteessä olevassa III osassa lueteltuja alueita, voivat sallia liitteessä olevassa III osassa lueteltujen alueiden ulkopuolella sijaitsevilta tiloilta peräisin olevan tuoreen sianlihan sekä tällaisesta sianlihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin, jos liha, raakalihavalmisteet ja lihavalmisteet tuotetaan, varastoidaan ja jalostetaan laitoksissa,

a) jotka toimivaltainen viranomainen hyväksyy tarkoitusta varten ja jotka ilmoitetaan komissiolle;

b) joissa tuotanto, varastointi ja jalostus pidetään erillään liitteessä olevassa III osassa luetelluilla alueilla sijaitsevilta tiloilta peräisin olevasta lihasta koostuvista tai sitä sisältävistä muista tuotteista.

2. Edellä 1 kohdassa tarkoitettu tuore sianliha on merkittävä asetuksen (EY) N:o 854/2004 liitteessä I olevan I jakson III luvussa säädetyn mukaisesti.

Edellä 1 kohdassa tarkoitetut raakalihavalmisteet ja lihavalmisteet on merkittävä asetuksen (EY) N:o 853/2004 liitteessä II olevassa I jaksossa säädetyn mukaisesti.

▼M5

8 b artikla

Eläviä luonnonvaraisia sikoja, tuoretta lihaa, raakalihavalmisteita ja luonnonvaraisten sikojen lihasta koostuvia tai sitä sisältäviä lihavalmisteita koskevat toimenpiteet

1. Asianomaisten jäsenvaltioiden, joiden alueita on lueteltu liitteessä, on varmistettava, että

a) eläviä luonnonvaraisia sikoja, jotka ovat peräisin liitteessä luetelluilta alueilta, ei lähetetä muihin jäsenvaltioihin tai saman jäsenvaltion muille alueille;

b) liitteessä mainituilta alueilta peräisin olevien luonnonvaraisten sikojen tuoretta lihaa, raakalihavalmisteita ja tällaisesta lihasta koostuvia tai sitä sisältäviä lihavalmisteita ei lähetetä muihin jäsenvaltioihin tai saman jäsenvaltion muille alueille.

2. Poiketen siitä, mitä 1 kohdan b alakohdassa säädetään, asianomaiset jäsenvaltiot, joiden alueita on lueteltu liitteen I ja II osassa, voivat sallia mainituilta alueilta peräisin olevien luonnonvaraisten sikojen tuoreen lihan, raakalihavalmisteiden ja tällaisesta lihasta koostuvien tai sitä sisältävien lihavalmisteiden lähettämisen muille alueille, joita ei ole lueteltu liitteessä, sillä edellytyksellä, että

a) siat on minkä tahansa päätöksen 2002/106/EY liitteessä olevan VI luvun A osan 1 alakohdassa, B osassa tai C osassa esitetyn diagnostisen menettelyn mukaisesti testattu klassisen sikaruton varalta, ja testien tulokset ovat olleet negatiiviset;

b) alueen toimivaltainen viranomainen on antanut ensin hyväksyntänsä.

▼M9

8 c artikla

Tuoreen sianlihan ja siitä koostuvien tai sitä sisältävien raakalihavalmisteiden ja lihavalmisteiden lähettäminen muihin jäsenvaltioihin liitteessä olevassa III osassa luetelluilta alueilta

1. Poiketen siitä, mitä 7 artiklan 1 kohdassa säädetään, asianomaiset jäsenvaltiot, joilla on liitteessä olevassa III osassa lueteltuja alueita, voivat sallia tuoreen sianlihan sekä tällaisesta lihasta koostuvien tai sitä sisältävien raakalihavalmisteiden ja lihavalmisteiden lähettämisen muihin jäsenvaltioihin, jos ne

a) on saatu sioista, jotka on pidetty syntymästään lähtien tiloilla, i) jotka toimivaltainen viranomainen hyväksyy tarkoitusta varten ja jotka se ilmoittaa komissiolle ja muille jäsenvaltioille; ii) jotka toteuttavat toimivaltaisen viranomaisen hyväksymää bioturvallisuussuunnitelmaa; iii) jotka ovat ainoastaan ottaneet vastaan sikoja tiloilta, jotka — on hyväksytty tämän päätöksen mukaisesti tai — sijaitsevat alueilla, joita ei ole lueteltu liitteessä ja joita mitkään kansallisen tai unionin lainsäädännön mukaiset klassista sikaruttoa koskevat rajoitukset eivät koskeneet sikojen vastaanottoa edeltäneen kuuden kuukauden jakson aikana; ajanjakso, joka edeltää tilalle tämän päätöksen mukaisesti annetun hyväksynnän päivämäärää, sisältyy kyseiseen kuuden kuukauden jaksoon; iv) jotka toimivaltainen viranomainen tarkastaa säännöllisesti vähintään kolmen kuukauden välein; näiden tarkastusten aikana toimivaltaisen viranomaisen on vähintään — noudatettava päätöksen 2002/106/EY liitteessä olevassa III luvussa säädettyjä ohjeita; — suoritettava kliininen tutkimus päätöksen 2002/106/EY liitteessä olevan IV luvun A osassa säädettyjen tarkastus- ja näytteenottomenettelyjen mukaisesti; — tarkastettava direktiivin 2001/89/EY 15 artiklan 2 kohdan b alakohdan toisen, neljännen, viidennen, kuudennen ja seitsemännen luetelmakohdan säännösten tosiasiallinen soveltaminen; — välittömästi keskeytettävä tai peruutettava hyväksyntä, jos vaatimuksia ei noudateta; v) joilla eläimille on tehty negatiivisin tuloksin klassisen sikaruton laboratoriotestaus näytteistä, jotka on otettu niiden näytteenottomenettelyjen mukaisesti, jotka on vahvistettu klassisen sikaruton valvontasuunnitelmassa, jota toimivaltainen viranomainen on toteuttanut vähintään kuuden kuukauden ajan ennen siirtoa b alakohdassa tarkoitettuun teurastamoon; vi) jotka sijaitsevat sellaisen alueen keskellä, joka on säteeltään vähintään 10 km ja jossa sikatilojen eläimille on tehty negatiivisin tuloksin klassisen sikaruton laboratoriotestaus näytteistä, jotka on otettu niiden näytteenottomenettelyjen mukaisesti, jotka on vahvistettu klassisen sikaruton valvontasuunnitelmassa, jota toimivaltaiset viranomaiset ovat toteuttaneet vähintään kolmen kuukauden ajan ennen siirtoa b alakohdassa tarkoitettuun teurastamoon; vii) jotka sijaitsevat hallintoalueella, jossa — toteutetaan komission hyväksymää klassisen sikaruton torjunta- ja seurantaohjelmaa; — klassisen sikaruton ilmaantuvuus ja esiintyvyys kotieläiminä pidettävissä ja luonnonvaraisissa sioissa on vähentynyt merkittävästi; — klassisen sikaruttoviruksen leviämisestä sioissa ei ole havaittu mitään näyttöä viimeksi kuluneiden 12 kuukauden aikana;

b) on tuotettu teurastamoissa, leikkaamoissa ja lihanjalostuslaitoksissa, i) jotka toimivaltainen viranomainen hyväksyy tarkoitusta varten ja jotka se ilmoittaa komissiolle ja jäsenvaltioille; ii) joissa muihin jäsenvaltioihin lähetettäväksi kelpoisen tuoreen lihan sekä tästä lihasta koostuvien tai sitä sisältävien raakalihavalmisteiden ja lihavalmisteiden tuotanto, varastointi ja jalostus tapahtuu erillään muiden sellaisten tuotteiden, jotka koostuvat tuoreesta lihasta tai sisältävät sitä, ja sellaisten raakalihavalmisteiden ja lihavalmisteiden tuotannosta, varastoinnista ja jalostuksesta, jotka koostuvat lihasta tai sisältävät lihaa, joka on saatu sioista, jotka ovat peräisin tai tulevat muilta tiloilta kuin niiltä, jotka on hyväksytty a alakohdan i alakohdan mukaisesti.

2. Edellä 1 kohdassa tarkoitettu tuore sianliha on merkittävä asetuksen (EY) N:o 854/2004 liitteessä I olevan I jakson III luvussa säädetyn mukaisesti.

Edellä 1 kohdassa tarkoitetusta lihasta koostuvat tai sitä sisältävät raakalihavalmisteet ja lihavalmisteet on merkittävä asetuksen (EY) N:o 853/2004 liitteessä II olevassa I jaksossa säädetyn mukaisesti.

▼B

9 artikla

Asianomaisia jäsenvaltioita koskevat terveystodistusvaatimukset

Asianomaisten jäsenvaltioiden on varmistettava, että

a) neuvoston direktiivin 64/432/ETY ( 13 ) 5 artiklan 1 kohdassa säädetty jäsenvaltioiden alueelta lähetettyjen sikojen mukaan liitettävä terveystodistus täytetään seuraavasti: ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyn komission päätöksen 2008/855/EY ( 14 ) mukaisia eläimiä.

b) direktiivin 90/429/ETY 6 artiklan 1 kohdassa säädetty jäsenvaltioiden alueelta lähetetyn sikojen siemennesteen mukaan liitettävä terveystodistus täytetään seuraavasti: ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyn komission päätöksen 2008/855/EY ( 15 ) mukaista siemennestettä.

c) komission päätöksen 95/483/EY ( 16 ) 1 artiklassa säädetty sian alkioiden ja munasolujen mukaan liitettävä terveystodistus täytetään seuraavasti: ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyn komission päätöksen 2008/855/EY ( 17 ) mukaisia alkioita/munasoluja ( 18 ).

10 artikla

Niitä jäsenvaltioita koskevat todistusvaatimukset, joilla on liitteessä olevassa III osassa lueteltuja alueita

Jäsenvaltioiden, joilla on tämän päätöksen liitteessä olevassa III osassa lueteltuja alueita, on varmistettava, että tuoreella sianlihalla, joka on peräisin liitteessä olevassa III osassa lueteltujen alueiden ulkopuolella sijaitsevilta tiloilta, sekä tästä sianlihasta koostuvilla tai sitä sisältävillä raakalihavalmisteilla ja lihavalmisteilla, joihin ei sovelleta 7 artiklan 1 kohdassa säädettyä kieltoa ja joita lähetetään muihin jäsenvaltioihin,

a) on direktiivin 2002/99/EY 5 artiklan 1 kohdan mukainen eläinlääkärintodistus; ja

b) on mukana asetuksen (EY) N:o 599/2004 1 artiklassa säädetty asianmukainen yhteisön sisäiseen kauppaan tarkoitettu terveystodistus, jonka II osa on täytettävä seuraavasti: ”Eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa 3 päivänä marraskuuta 2008 tehdyn komission päätöksen 2008/855/EY mukaista tuoretta sianlihaa sekä sianlihasta koostuvia tai sitä sisältäviä raakalihavalmisteita ja lihavalmisteita ( 19 ).

11 artikla

Tiloja ja kuljetusvälineitä koskevat vaatimukset liitteessä luetelluilla alueilla

Asianomaisten jäsenvaltioiden on huolehdittava siitä, että

a) direktiivin 2001/89/EY 15 artiklan 2 kohdan b alakohdan toisen, neljännen, viidennen, kuudennen ja seitsemännen luetelmakohdan säännöksiä sovelletaan tämän päätöksen liitteessä luetelluilla alueilla sijaitsevilla sikatiloilla;

b) ajoneuvot, joita on käytetty tämän päätöksen liitteessä luetelluilla alueilla sijaitsevilta tiloilta tulevien sikojen kuljetukseen, puhdistetaan ja desinfioidaan välittömästi kunkin kuljetuksen jälkeen, ja että liikenteenharjoittaja toimittaa tästä puhdistuksesta ja desinfioinnista todisteet.

12 artikla

Asianomaisia jäsenvaltioita koskevat tiedotusvaatimukset

Asianomaisten jäsenvaltioiden on ilmoitettava elintarvikeketjua ja eläinten terveyttä käsittelevän pysyvän komitean puitteissa komissiolle ja jäsenvaltioille tuloksista, jotka ne ovat saaneet liitteessä luetelluilla alueilla toteutetusta klassisen sikaruton valvonnasta, josta säädetään komission hyväksymissä ja 1 artiklan toisessa alakohdassa tarkoitetuissa klassisen sikaruton hävittämissuunnitelmissa tai hätärokotussuunnitelmissa.

13 artikla

Direktiivin noudattaminen

Jäsenvaltioiden on muutettava kauppaan soveltamansa toimenpiteet tämän päätöksen mukaisiksi, ja niiden on viipymättä tiedotettava toteutetuista toimenpiteistä sopivalla tavalla. Niiden on ilmoitettava niistä viipymättä komissiolle.

14 artikla

Kumoaminen

Kumotaan päätös 2006/805/EY.

15 artikla

Soveltaminen

Tätä päätöstä sovelletaan ►M8 31 päivään joulukuuta 2013 ◄ .

16 artikla

Osoitus

Tämä päätös on osoitettu kaikille jäsenvaltioille.









LIITE

I OSA

▼M4

1. Saksa

A. Rheinland-Pfalzin osavaltio

a) Kreis Altenkirchen ja Kreis Neuwied.

b) Kreis Westerwald: kunnat Bad Marienberg, Hachenburg, Ransbach-Baumbach, Rennerod, Selters, Wallmerod ja Westerburg, Höhr-Grenzhausenin kunta pohjoiseen A48-moottoritiestä, Montabaurin kunta pohjoiseen A3-moottoritiestä ja Wirgesin kunta pohjoiseen A48- ja A3-moottoriteistä.

c) Landkreis Südwestpfalz: kunnat Thaleischweiler-Fröschen, Waldfischbach-Burgalben, Rodalben ja Wallhalben. Kreis Kaiserslautern: kunnat Bruchmühlbach-Miesau etelään A6-moottoritiestä, Kaiserslautern-Süd ja Landstuhl.

d) Kaiserslauternin kaupunki etelään A6-moottoritiestä.

B. Nordrhein-Westfalenin osavaltio

a) Rhein-Sieg-Kreis: kaupungit Bad Honnef, Königswinter, Hennef (Sieg), Sankt Augustin, Niederkassel, Troisdorf, Siegburg ja Lohmar sekä kunnat Neunkirchen-Seelscheid, Eitorf, Ruppichteroth, Windeck ja Much.

b) Kreis Siegen-Wittgenstein: Kreuztalin kunnassa paikkakunnat Krombach, Eichen, Fellinghausen, Osthelden, Junkernhees ja Mittelhees, Siegenin kaupungin alueella paikkakunnat Sohlbach, Dillnhütten, Geisweid, Birlenbach, Trupbach, Seelbach, Achenbach, Lindenberg, Rosterberg, Rödgen, Obersdorf, Eisern ja Eiserfeld, kunnat Freudenberg, Neunkirchen ja Burbach, Wilnsdorfin kunnassa paikkakunnat Rinsdorf ja Wilden.

c) Kreis Olpe: Drolshagenin kaupugin alueella paikkakunnat Drolshagen, Lüdespert, Schlade, Hützemert, Feldmannshof, Gipperich, Benolpe, Wormberg, Gelsingen, Husten, Halbhusten, Iseringhausen, Brachtpe, Berlinghausen, Eichen, Heiderhof, Forth ja Buchhagen, Olpen kaupungin alueella paikkakunnat Olpe, Rhode, Saßmicke, Dahl, Friedrichsthal, Thieringhausen, Günsen, Altenkleusheim, Rhonard, Stachelau, Lütringhausen ja Rüblinghausen sekä kunta Wenden.

d) Märkische Kreis: kaupungit Halver, Kierspe ja Meinerzhagen.

e) Remscheidin kaupungin alueella paikkakunnat Halle, Lusebusch, Hackenberg, Dörper Höhe, Niederlangenbach, Durchsholz, Nagelsberg, Kleebach, Niederfeldbach, Endringhausen, Lennep, Westerholt, Grenzwall, Birgden, Schneppendahl, Oberfeldbach, Hasenberg, Lüdorf, Engelsburg, Forsten, Oberlangenbach, Niederlangenbach, Karlsruhe, Sonnenschein, Buchholzen, Bornefeld ja Bergisch Born.

f) Kölnin ja Bonnin kaupunkien alueella Rein-joen oikealla rannalla olevat kunnat.

g) Leverkusenin kaupunki.

h) Rheinisch-Bergische Kreis.

i) Oberbergische Kreis.

▼M7 —————

▼M6

3. Unkari

Nógrádin alue ja Pestin alue pohjoiseen ja itään Tonavasta, etelään Slovakian rajasta, länteen Nógrádin rajasta ja pohjoiseen E71-moottoritiestä.

▼M6 —————

▼B

II OSA

Bulgaria

Koko Bulgarian alue.

III OSA

▼M3

Romania

Koko Romanian alue.